### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 9. oktober 2019 har vedtaget Magistratens foranstående indstilling af 30. september 2019.

Venstres byrådsgruppe ønsker følgende mindretalsudtalelse medsendt: Venstre vil gerne have tilføjet det materiale der skal sendes ud i hørring, at Venstre ikke kan støtte vindmøller på land. Venstre ønsker, at man konkret i byrådet tager stilling til ansøgninger om opstilling af vindmøller på land fra sag til sag. Venstre ønsker ikke vindmøller på land eller i [adresse] bugten, vi ønsker dem ude på havet. Nu sendes den ud i hørring, dér vil vi gerne i den forbindelse parallelt med have undersøgt og belyst, hvor mange procent af den samlede energiforsyning vindmøller på land, på de tre arealer Socialdemokratiet udpeger, vil være med til at bidrage til det samlede energibehov, der er i [adresse].

Olga Møller (UFP) tilsluttede sig Venstres mindretalsudtalelse.

Fremlæggelse af forslag til temaplan om vindmøller og solenergianlæg i offentlig høring.

### Resumé

Byrådet har tidligere besluttet, at der skal udarbejdes en temaplan om vedvarende energianlæg (VE-anlæg) omhandlende vindmøller og solenergianlæg. [adresse] udarbejdes som en del af revisionen af kommuneplanen i indeværende byrådsperiode.

I foråret 2016 blev der gennemført en første offentlig høring. På baggrund af høringen besluttede byrådet i november 2018, at den kommende temaplan skulle udlægge arealer til store vindmøller ved [adresse] og Vosnæs samt på [adresse]. Desuden blev det besluttet, at Teknik og Miljø skulle vurdere mulighederne for at udpege arealer til store solenergianlæg.

Forslaget til Temaplan om VE-anlæg er vedlagt som bilag til indstillingen (bilag 1) med henblik på fremlæggelse i offentlig høring. Forslaget udlægger arealer til store vindmøller på ovennævnte lokationer. De tidligere udpegede vindmølleområder fjernes samtidig. Herudover udlægger temaplanen 13 områder til store solenergianlæg.

[adresse] indeholder endvidere retningslinjer, der kan lægges til grund for enkeltsagsbehandling af henholdsvis store vindmøller og solenergianlæg. Det estimeres, at en fuldt realiseret temaplan samlet vil indebære en elproduktion svarende til omkring 60 % af det nuværende elforbrug Aarhus Kommune.

Der er udarbejdet en miljøvurdering af forslaget. Miljøvurderingen er vedlagt som bilag 2 og offentliggøres sammen med forslaget til temaplan.

### Indstilling

Det indstilles:

At 1) Forslag til Temaplan om vedvarende energianlæg (VE-anlæg) fremlægges til offentlig debat i 8 uger.

At 2) Miljøvurdering af forslag til Temaplan om VE-anlæg godkendes til offentliggørelse sammen med kommuneplanforslaget.

### Sagens forløb

26-09-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-09-2019 Magistraten

Fremsendes til [adresse] med bemærkning, at Magistraten i mødet den 30. september 2019 anbefaler, at byrådet tiltræder Magistratsafdelingen for Teknik og Miljøs indstilling af 23. september 2019.

Der udarbejdes visualiseringer, også for solcelleanlæg.

 [telefonnummer] [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 9. oktober 2019 har vedtaget Magistratens foranstående indstilling af 30. september 2019.

Venstres byrådsgruppe ønsker følgende mindretalsudtalelse medsendt: Venstre vil gerne have tilføjet det materiale der skal sendes ud i hørring, at Venstre ikke kan støtte vindmøller på land. Venstre ønsker, at man konkret i byrådet tager stilling til ansøgninger om opstilling af vindmøller på land fra sag til sag. Venstre ønsker ikke vindmøller på land eller i [adresse] bugten, vi ønsker dem ude på havet. Nu sendes den ud i hørring, dér vil vi gerne i den forbindelse parallelt med have undersøgt og belyst, hvor mange procent af den samlede energiforsyning vindmøller på land, på de tre arealer Socialdemokratiet udpeger, vil være med til at bidrage til det samlede energibehov, der er i [adresse].

Olga Møller (UFP) tilsluttede sig Venstres mindretalsudtalelse.